Diari Oficial de la Generalitat Valenciana


Sumari del DOGV 3902, del 21-12-2000 (2000/10901)

ORDRE de 15 de novembre de 2000, de la Conselleria de Sanitat, mitjançant la qual es regula el funcionament del Registre d'Establiments i Serveis Sanitaris d'Atenció Farmacèutica de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/15/(1)/dof/vci/html**

### Dades del document

Número de DOGV
:   3902

Data del DOGV
:   21-12-2000

Secció del DOGV
:   I. DISPOSICIONS GENERALS

Número del document
:   2000/10659


Data del document
:   15-11-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * reglament intern
    * legislació
    * acte administratiu
    * farmacologia

ORDRE de 15 de novembre de 2000, de la Conselleria de Sanitat, mitjançant la qual es regula el funcionament del Registre d'Establiments i Serveis Sanitaris d'Atenció Farmacèutica de la Comunitat Valenciana. [2000/10578]
  
L'article 61 de la Llei 6/98, d'Ordenació Farmacèutica de la Comunitat Valenciana exigeix a la Conselleria de Sanitat l'establiment d'un registre d'establiments i serveis sanitaris d'atenció farmacèutica, que incorpore la informació necessària per a una adequada elaboració i aplicació de les polítiques sanitàries en matèria d'ordenació farmacèutica.
  
D'una altra banda, l'article 14 del Decret 87/99, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, atribueix a la Direcció General per a la Prestació Farmacèutica, entre altres funcions, la d'autoritzar, classificar i portar el registre de centres, serveis i establiments farmacèutics; per tant, aquests registres s'adscriuen a la direcció general esmentada.
  
En conseqüència, procedeix regular l'estructura, el funcionament i la gestió del Registre d'Establiments i Serveis Sanitaris d'Atenció Farmacèutica de la Comunitat Valenciana i per això, a proposta de la Direcció General per a la Prestació Farmacèutica, i fent ús de les facultats que té atribuïdes aquesta Conselleria per l'article 35.e) de la Llei 5/1983, de 30 de novembre, de Govern Valencià, pel Decret 87/1999, de 30 de juny i pel Decret 198/1999, de 19 d'octubre, pels quals s'aprova el Reglament Orgànic i Funcional de la Conselleria de Sanitat i segons el Dictamen del Consell Jurídic Consultiu de la Comunitat Valenciana.
  
ORDENE
  
Article 1
  
Tots els centres, serveis i establiments d'atenció farmacèutica que es relacionen en l'article 1 de la Llei 6/98, d'Ordenació Farmacèutica de la Comunitat Valenciana, hauran de figurar inscrits en el Registre d'Establiments i Serveis Sanitaris d'Atenció Farmacèutica de la Comunitat Valenciana, amb inclusió de les dades bàsiques relacionades en l'article 5 de la present ordre.
  
Així mateix, s'inscriuran en el registre totes aquelles modificacions de les dades bàsiques relacionades en l'article 5 de la present ordre, que estiguen sotmesos a autorització i a la visita d'inspecció establida en l'article 5.4 de la Llei 6/98, d'Ordenació Farmacèutica de la Comunitat Valenciana.
  
Article 2
  
El Registre d'Establiments i Serveis Sanitaris d'Atenció Farmacèutica, dependrà de la Direcció General per a la Prestació Farmacèutica, i dins d'aquesta s'encomana la gestió, el manteniment i la custòdia del Registre d'Establiments i Serveis Sanitaris d'Atenció Farmacèutica a la Secció d'Ordenació Farmacèutica del Servei d'Ordenació i Control del Medicament.
  
Article 3
  
La inscripció en el Registre d'Establiments i Serveis Sanitaris d'Atenció Farmacèutica la farà d'ofici la Secció d'Ordenació Farmacèutica després que s'haja estés l'acta d'obertura i funcionament a què fa referència l'article 5.4 de la Llei 6/98, d'Ordenació Farmacèutica de la Comunitat Valenciana.
  
Cada inscripció generarà l'assignació d'un número de registre que constarà de:
  
- Sigla identificativa de la província en què està situat l'establiment o servei sanitari d'atenció farmacèutica inscrit.
  
- Número seqüencial.
  
- Sigla identificativa del tipus d'establiment o servei dels relacionats en l'article 1 de la Llei 6/98, d'Ordenació Farmacèutica de la Comunitat Valenciana.
  
La inscripció de la modificació de les dades bàsiques esmentada en l'article 1 de la present ordre, no comportarà cap canvi o assignació d'un número de registre nou, llevat que la situació de l'establiment o servei canvie de província.
  
Article 4
  
El Registre d'Establiments i Serveis Sanitaris d'Atenció Farmacèutica, s'estructurarà en les seccions següents:
  
1. Oficines de farmàcia i farmacioles vinculats a aquestes.
  
2. Serveis farmacèutics d'àrea de salut.
  
3. Serveis farmacèutics en centres hospitalaris, sociosanitaris i penitenciaris.
  
4. Depòsits de medicaments.
  
5. Establiments per a la dispensació de medicaments veterinaris.
  
6. Magatzems de distribució a l'engròs de medicaments i productes farmacèutics.
  
Les seccions esmentades podran subdividir-se a criteri del Servei d'Ordenació i Control del Medicament en subseccions amb l'objecte de millorar la classificació dels establiments i serveis sanitaris d'atenció farmacèutica.
  
Article 5
  
Totes les inscripcions en el registre contindran, com a mínim, les dades bàsiques següents:
  
1. Dades d'identificació:
  
- Tipus d'establiment o servei
  
- Nom de l'establiment o servei
  
- Número de registre
  
- Data de la inscripció en el registre
  
2. Dades de localització:
  
- Adreça
  
- Població
  
- Província
  
- Àrea i zona sanitària
  
- Zona farmacèutica
  
3. Dades de titularitat
  
- Titular o titulars de l'establiment o servei
  
- Farmacèutic responsable de l'establiment o servei
  
- Establiment o servei al qual està vinculat, si és el cas.
  
Les dades bàsiques incloses en el paràgraf anterior tenen caràcter de públics, per tant, el Servei d'Ordenació i Control del Medicament haurà d'adoptar les mesures necessàries per a difondre-les i per facilitar-ne la consulta directa per part dels usuaris, utilitzant els mitjans tècnics més adequats.
  
DISPOSICIÓ TRANSITÒRIA
  
La Direcció General per a la Prestació Farmacèutica farà les actuacions necessàries perquè tots aquells establiments i serveis que actualment es troben inscrits en altres registres i que hagen d'inscriure's en el Registre d'Establiments i Serveis Sanitaris d'Atenció Farmacèutica, per imperatiu de la Llei 6/98, d'Ordenació Farmacèutica de la Comunitat Valenciana, s'hi incorporen d'ofici en un termini no superior a tres mesos des de la publicació de la present ordre.
  
Tots els establiments i serveis que actualment es troben autoritzats i exercint les seues funcions d'atenció farmacèutica, s'inscriuran d'ofici en el Registre d'Establiments i Serveis Sanitaris d'Atenció Farmacèutica amb la data de l'última acta d'obertura i funcionament estesa pels serveis d'inspecció i ordenació sanitària de les direccions territorials.
  
DISPOSICIONS FINALS
  
Primera
  
El director general per a la Prestació Farmacèutica de la Conselleria de Sanitat queda facultat per a adoptar les mesures necessàries per a l'execució de la present ordre.
  
Segona
  
Aquesta ordre vigirà l'endemà de ser publicada.
  
València, 15 de novembre de 2000
  
El conseller de Sanitat,


Còpia Permalink ELI